UTsvangirai Ukhuthaza Ukubambana Kwebandla Lakhe
Inkuthazo le iza kulokudonselana okukhulu kuleli cele phezu kodaba lokuthi uTsvangirai uvumeleni ukungena kuhulumende lebandla leZanu P
UMnu Morgan Tsvangirai sekhuthaze ukumanyana kubandla lakhe njalo wakhuthaza ugatsha lwaleli bandla olweNational Council ukuthi luphume lezinqumo eziqakathekisa impilo lezifiso zikazulu lapho luhlangana ngolweSihlanu ihlaziya udaba lokuthi iMDC ingene kuhulumende womanyano leZanu PF kumbe hatshi. Inkuthazo kaTsvangirai iza kulembiko yokudonselana okukhulu phakathi kwecele alikhokhelayo phezu kokuthi lingene kumbe lingangeni kuhulumende womanyano. Kubikwa kulequla kucele likaTsvangirai elikhokhelwa ngunobhala jikelele walo uMnu Tendai Biti elixabana loTsvangirai phezu kwesinqumo sakhe emhlanganweni weSadc ngoMvulo lapho azinikele khona ukungena kuhulumende wodlelwano. Ekhuluma lentathelizindaba eHarare Airport evela eSouth Africa ngolwesiThathu, uTsvangirai uthe isinqumoesizaphuma kuNational Council sibalulekile kakhulu, ngalokhu amalunga ebandlalakhe kumele esiqakathekise. Imbiko kaTsvangirai ikhomba sobala ukuthi kulokungezwani kubandla lakhe njalo ikuveza sobala ukuthi ngempela usefuna ukungena kuhulumende leZanu PF. Amazi ngokwenzakalayo bathi uMongameli Mugabe evumile emhlanganweni weSadc ukuthi uzazilungisisa izikhalazo zika Tsvangirai, kodwa oBiti labanye babikwa besithi izikhalazo zabo lezi kumele zilungisiswe kuqala ngoba kungela kuqiniseka ekuthini uMugabe uzagcwalisa zonke izethembiso zakhe iMDC ingavele ingene kuhulumende le. Ekhuluma leStudio 7 umsekeli kaTsvangirai uNkosazana Thokozani Khupe ukulandule ukuthi kulokulwisana kubandla lakhe. Umbuzoosemilonyeni yabanengi okwamanje ngothi kambe icele likaTsvangirai linganquma ukuthi lingangenikuhulumende wodlelwano lo emhlanganweni walo wangolweSihlanu, abecele leMDC elikhokhelwanguMnu Arthur Mutambara bazangena na? Umsekeli wesikhulumisecele likaMutambara uMnu Renson Gasela uthi ngitsho, ibandla lakhe kalisoze lingene kuluhulumende leZanu PF. kwenzeke lokhu. Kunjalo nje umqondisi omkhulu ewofisini kaMongameliwe South Africa uRev Frank Chikane, uthi amazwe wonke eSadc kanyelenkokheli yeZanu PF leye MDC bayavumelana ukuthi izinqumo ezethulwe yile inhlanganiso yiyokuphela indlela engaqeda ingxabangxoza eseZimbabwe.